**Dispoziţia nr. 45**

din 28.02.2019

**privind acordarea indemnizației de hrană funcționarilor publici, personalului contractual din cadrul aparatului de specialitate a Primarului Comunei Cața și asistenților personali ai persoanelor cu handicap grav**

Vocilă Gheorghe, primarul Comunei Caţa, Judeţul Braşov,

Analizând referatul nr. 885/19.02.2019 întocmit de doamna Alunița Barbu, referent în cadrul Compartimentului contabilitate, impozite și taxe;

Având în vedere adresa Ministerului Muncii și Justiției Sociale – Autoritatea Națională pentru Persoanele cu Dizabilități nr. 11954/11.01.2019, înregistrată la Primăria Comunei Cața cu nr. 637/02/2019, cu privire la salarizarea asistentului personal al persoanei cu handicap grav;

Ținând cont de prevederile:

- art. 2 alin. (1), art. 7 lit. m), art. 11 alin. (4), art. 18 și art. 25 alin. (1) din Legea   
nr. 153/2017 - Lege-cadru privind salarizarea personalului plătit din fonduri publice;

- HG nr. 846/2017 pentru stabilirea salariului de bază minim brut pe țară garantat în plată;

- HG nr. 937/2018 pentru stabilirea salariului de bază minim brut pe țară garantat în plată;

Conform prevederilor art. 63 alin. (1) lit. d) și alin. (5) lit. e), ale art. 68 alin. (1) şi ale   
art. 115 alin. (1) lit. a) din Legea nr. 215/2001 privind administraţia publică locală, republicată, cu modificările și completările ulterioare;

**DISPUN**

**Art. 1** (1) Începând cu data de 01.12.2018, funcționarii publici, personalul contractual din cadrul aparatului de specialitate a Primarului Comunei Cața și asistenții personali ai persoanelor cu handicap grav beneficiază de o indemnizație de hrană reprezentând a 12 - a parte din două salarii de bază minime brute pe ţară garantate în plată.

(2) Indemnizaţia de hrană se acordă în măsura în care nivelul veniturilor salariale stabilit potrivit legii a beneficiarului nu depășește nivelul indemnizaţiei lunare a funcţiei de viceprimar.

(3) Pentru luna decembrie 2018, indemnizația de hrană este de 317 lei și se acordă proporțional cu timpul efectiv lucrat în luna anterioară.

**Art. 2** Prevederile prezentei dispoziții se vor duce la îndeplinire de către Compartimentul contabilitate, impozite și taxe.

**Art. 3** Potrivit prevederilor art. 37 alin. (2) din Legea nr. 153/2017 - Lege-cadru privind salarizarea personalului plătit din fonduri publice, persoanele interesate pot depune contestaţie în termen de 20 de zile calendaristice de la data comunicării prezentei dispoziții, la sediul Primăriei Comunei Cața.

**Art. 4** Secretarul Comunei Caţa va comunica copii după prezenta dispoziţie persoanelor interesate, Instituţiei Prefectului - Judeţului Braşov și Compartimentului contabilitate, impozite și taxe.

Primar, Secretar,

Vocilă Gheorghe Guignard Roxana